**คู่มือสำหรับประชาชน**

**งานที่ให้บริการ** การแจ้งขุดดิน

**หน่วยงานที่รับผิดชอบ** กองช่างเทศบาลตำบลทุ่งหลวง อำเภอปากท่อ จังหวัดราชบุรี

**ขอบเขตการให้บริการ**

**สถานที่/ช่องทางการให้บริการ ระยะเวลาเปิดให้บริการ**

กองช่างเทศบาลตำบลทุ่งหลวง วันจันทร์ ถึง วันศุกร์ (ยกเว้นวันหยุดที่ทางราชการกำหนด)

โทรศัพท์ : 032–229971-3 ต่อ 109 ตั้งแต่เวลา 08.30 - 16.30 น.

โทรสาร: 032–229971-3 ต่อ 104

**หลักเกณฑ์ วิธีการ และเงื่อนไขในการยื่นคำขอ**

1.การขุดดินที่ต้องแจ้งต่อเจ้าพนักงานท้องถิ่นจะต้องมีองค์ประกอบที่ครบถ้วนดังนี้  
 1.1การดำเนินการขุดดินนั้นจะต้องเป็นการดำเนินการในท้องที่ที่พระราชบัญญัติการขุดดินและถมดินใช้บังคับได้แก่  
 1) เทศบาล  
 2) กรุงเทพมหานคร  
 3) เมืองพัทยา  
 4) องค์กรปกครองส่วนท้องถิ่นอื่นตามที่มีกฎหมายโดยเฉพาะจัดตั้งขึ้นซึ่งรัฐมนตรีประกาศกำหนดในราชกิจจานุเบกษา  
 5) บริเวณที่มีพระราชกฤษฎีกาให้ใช้บังคับกฎหมายว่าด้วยการควบคุมอาคาร  
 6) เขตผังเมืองรวมตามกฎหมายว่าด้วยการผังเมือง  
 7) ท้องที่ซึ่งรัฐมนตรีประกาศกำหนดให้ใช้บังคับพระราชบัญญัติการขุดดินและถมดิน (ใช้กับกรณีองค์การบริหารส่วนท้องถิ่นซึ่งไม่อยู่ในเขตควบคุมอาคารและไม่อยู่ในเขตผังเมืองรวม)  
 1.2การดำเนินการขุดดินเข้าลักษณะตามมาตรา 17แห่งพระราชบัญญัติการขุดดินและถมดินคือประสงค์จะทำการขุดดินโดยมีความลึกจากระดับพื้นดินเกิน 3เมตรหรือมีพื้นที่ปากบ่อดินเกินหนึ่งหมื่นตารางเมตรหรือมีความลึกหรือพื้นที่ตามที่เจ้าพนักงานท้องถิ่นประกาศกำหนดโดยการประกาศของเจ้าพนักงานท้องถิ่นจะต้องไม่เป็นการกระทำที่ขัดหรือแย้งกับพระราชบัญญัติการขุดดินและถมดินพ.ศ. 2543   
 2. การพิจารณารับแจ้งการขุดดิน  
เจ้าพนักงานท้องถิ่นต้องออกใบรับแจ้งตามแบบที่เจ้าพนักงานท้องถิ่นกำหนดเพื่อเป็นหลักฐานการแจ้งภายใน 7 วันนับแต่วันที่ได้รับแจ้งถ้าการแจ้งเป็นไปโดยไม่ถูกต้องให้เจ้าพนักงานท้องถิ่นแจ้งให้แก้ไขให้ถูกต้องภายใน 7 วันนับแต่วันที่มีการแจ้งถ้าผู้แจ้งไม่แก้ไขให้ถูกต้องภายใน 7 วันนับแต่วันที่ผู้แจ้งได้รับแจ้งให้แก้ไขให้เจ้าพนักงานท้องถิ่นมีอำนาจออกคำสั่งให้การแจ้งเป็นอันสิ้นผล กรณีถ้าผู้แจ้งได้แก้ไขให้ถูกต้องภายในเวลาที่กำหนดให้เจ้าพนักงานท้องถิ่นออกใบรับแจ้งให้แก่ผู้แจ้งภายใน 3 วันนับแต่วันที่ได้รับแจ้งที่ถูกต้อง

**ขั้นตอนและระยะการให้บริการ**

| **ที่** | **ประเภทขั้นตอน** | **รายละเอียดของขั้นตอนการบริการ** | **ระยะเวลาให้บริการ** | **ส่วนงาน / หน่วยงานที่รับผิดชอบ** | **หมายเหตุ** |
| --- | --- | --- | --- | --- | --- |
| 1) | การตรวจสอบเอกสาร | ผู้แจ้งยื่นเอกสารแจ้งการขุดดินตามที่กำหนดให้เจ้าพนักงานท้องถิ่นดำเนินการตรวจสอบข้อมูล | 1 วัน | เทศบาลตำบล  ทุ่งหลวง |  |
| 2) | การพิจารณา | เจ้าพนักงานท้องถิ่นดำเนินการตรวจสอบและพิจารณา (กรณีถูกต้อง) | 5 วัน | เทศบาลตำบล  ทุ่งหลวง |  |
| 3) | การลงนาม/คณะกรรมการมีมติ | เจ้าพนักงานท้องถิ่นออกใบรับแจ้งและแจ้งให้ผู้แจ้งมารับใบรับแจ้ง | 1 วัน | เทศบาลตำบล  ทุ่งหลวง |  |

**ระยะเวลาดำเนินการรวม** 7 วัน

**รายการเอกสารหลักฐานประกอบที่ต้องใช้**

**เอกสารหรือหลักฐานที่ต้องใช้**

| **ที่** | **รายการเอกสารยืนยันตัวตน** | **หน่วยงานภาครัฐผู้ออกเอกสาร** | **จำนวนเอกสาร ฉบับจริง** | **จำนวนเอกสาร สำเนา** | **หน่วยนับเอกสาร** | **หมายเหตุ** |
| --- | --- | --- | --- | --- | --- | --- |
| 1) | บัตรประจำตัวประชาชน | เทศบาลตำบล  ทุ่งหลวง | 0 | 1 | ฉบับ | (กรณีบุคคลธรรมดา) |
| 2) | หนังสือรับรองนิติบุคคล | เทศบาลตำบล  ทุ่งหลวง | 0 | 1 | ชุด | (กรณีนิติบุคคล) |

**เอกสารอื่น ๆ สำหรับยื่นเพิ่มเติม**

| **ที่** | **รายการเอกสารยื่นเพิ่มเติม** | **หน่วยงานภาครัฐผู้ออกเอกสาร** | **จำนวนเอกสาร ฉบับจริง** | **จำนวนเอกสาร สำเนา** | **หน่วยนับเอกสาร** | **หมายเหตุ** |
| --- | --- | --- | --- | --- | --- | --- |
| 1) | แผนผังบริเวณที่ประสงค์จะดำเนินการขุดดิน | เทศบาลตำบล  ทุ่งหลวง | 1 | 0 | ชุด | - |
| 2) | แผนผังแสดงเขตที่ดินและที่ดินบริเวณข้างเคียง | เทศบาลตำบล  ทุ่งหลวง | 1 | 0 | ชุด | - |
| 3) | แบบแปลนรายการประกอบแบบแปลน | เทศบาลตำบล  ทุ่งหลวง | 1 | 0 | ชุด | - |
| 4) | โฉนดที่ดินน.ส.3 หรือส.ค.1 ขนาดเท่าต้นฉบับทุกหน้าพร้อมเจ้าของที่ดินลงนามรับรองสำเนาทุกหน้า | เทศบาลตำบล  ทุ่งหลวง | 0 | 1 | ชุด | (กรณีผู้ขออนุญาตไม่ใช่เจ้าของที่ดินต้องมีหนังสือยินยอมของเจ้าของที่ดินให้ก่อสร้างอาคารในที่ดิน) |
| 5) | หนังสือมอบอำนาจกรณีให้บุคคลอื่นยื่นแจ้งการขุดดิน | เทศบาลตำบล  ทุ่งหลวง | 1 | 0 | ชุด | - |
| 6) | หนังสือยินยอมของเจ้าของที่ดินกรณีที่ดินบุคคลอื่น | เทศบาลตำบล  ทุ่งหลวง | 1 | 0 | ชุด | - |
| 7) | รายการคำนวณ (วิศวกรผู้ออกแบบและคำนวณการขุดดินที่มีความลึกจากระดับพื้นดินเกิน๓เมตรหรือพื้นที่ปากบ่อดินเกิน 10,000 ตารางเมตรต้องเป็นผู้ได้รับใบอนุญาตประกอบวิชาชีพวิศวกรรมควบคุมสาขาวิศวกรรมโยธาไม่ต่ำกว่าระดับสามัญวิศวกรกรณีการขุดดินที่มีความลึกเกินสูง 20 เมตรวิศวกรผู้ออกแบบและคำนวณต้องเป็นผู้ได้รับใบอนุญาตประกอบวิชาชีพวิศวกรรมควบคุมสาขาวิศวกรรมโยธาระดับวุฒิวิศวกร) | เทศบาลตำบล  ทุ่งหลวง | 1 | 0 | ชุด | - |
| 8) | รายละเอียดการติดตั้งอุปกรณ์สำหรับวัดการเคลื่อนตัวของดิน | เทศบาลตำบล  ทุ่งหลวง | 1 | 0 | ชุด | (กรณีการขุดดินลึกเกิน 20 เมตร) |
| 9) | ชื่อผู้ควบคุมงาน (กรณีการขุดดินลึกเกิน 3 เมตรหรือมีพื้นที่ปากบ่อดินเกิน 10,000 ตารางเมตรหรือมีความลึกหรือมีพื้นที่ตามที่เจ้าพนักงานท้องถิ่นประกาศกำหนดผู้ควบคุมงานต้องเป็นผู้ได้รับใบอนุญาตประกอบวิชาชีพวิศวกรรมควบคุมสาขาวิศวกรรมโยธา) | เทศบาลตำบล  ทุ่งหลวง | 1 | 0 | ชุด | - |

**ค่าธรรมเนียม**

* ใบรับแจ้งการขุดดิน ฉบับละ 500 บาท

**การรับเรื่องร้องเรียน**

ถ้าการให้บริการไม่เป็นไปตาม พ.ร.บ.ข้อมูลข่าวสารสามารถติดต่อเพื่อร้องเรียนได้ที่

คณะกรรมการข้อมูลข่าวสารเทศบาลตำบลทุ่งหลวง โทร. 032 - 229971 - 3

โทรสาร. 032 – 2299731 - 3 ต่อ 104

**ตัวอย่างแบบฟอร์ม**

เอกสาร/แบบฟอร์มเป็นไปตามข้อกำหนดของท้องถิ่น